Nurofen Forte 400 mg drajeuri conține cea mai mare doză de ibuprofen ce poate fi administrată fără reţetă, calmând durerea de intensitate ușoară spre moderată, precum durerea de cap, migrena, durerea de dinţi ori durerea menstruală. Acest preparat țintește, așadar, durerea.
În schimb, Nurofen Răceală şi Gripă comprimate filmate conține 200 mg ibuprofen și 30 mg de pseudoefedrină și este utilizat în ameliorarea simptomelor neplăcute ale gripei şi răcelii, cum sunt congestia nazală şi sinusală, durerea de cap, febra, durerile musculare şi articulare. Efectele sale specifice se datorează asocierii ibuprofen cu pseudoefedrină, și urmăresc decongestionarea mucoaselor tractului respirator, reducerea febrei şi a durerilor asociate cu gripa şi răceala.